નવી દિલ્હીઃ પદ્માવતની રિલીઝને લઈ સુપ્રીમ કોર્ટમાં આજે સુનાવણી થઈ હતી. વિવિધ રાજ્યો દ્વારા ફિલ્મ પર મૂકવામાં આવેલા પ્રતિબંધને લઈ નિર્માતા કોર્ટમાં ગયા હતા. જેમાં કોર્ટે ગુજરાત, રાજસ્થાન, હરિયાણા, મધ્યપ્રદેશ દ્વારા મુકવામાં આવેલા પ્રતિબંધને હટાવી ફિલ્મ રિલીઝ કરવા આદેશ કર્યો હતો. ફિલ્મમાં જરૂરી સુધારા બાદ કરણી સેનાએ જે થિયેટરમાં ફિલ્મ રજૂ કરાશે ત્યાં વિરોધ પ્રદર્શન કરવાની ચીમકી આપી છે. દેશભરમાં થઈ રહેલા વિરોધને લઇ આ ફિલ્મ વિવાદમાં છે.